Kruopiai
Kruopiai – miestelis Akmenės rajono savivaldybėje, šalia kelio  154  Šiauliai–Gruzdžiai–Naujoji Akmenė , 10 km į pietryčius nuo Naujosios Akmenės. Seniūnijos ir seniūnaitijos centras. Miestelis linijinio plano. Stovi Kruopių Šv. Onos bažnyčia (pastatyta 1965 m.), veikia Kruopių vidurinė mokykla, biblioteka (nuo 1946 m.), paštas (LT-85007), kultūros namai (architektas Petras Lapė). Kruopių dvaro liekanos. Yra II pasaulinio karo karių kapinės, atminimo ženklas pokariu žuvusiems partizanams.